CELEX: 62022TN0055
Language: ro
Date: 2022-01-23 00:00:00
Title: Cauza T-55/22: Acțiune introdusă la 23 ianuarie 2022 – Swords/Comisia și ECDC

14.3.2022   
            
            
               RO
            
            
               Jurnalul Oficial al Uniunii Europene
            
            
               C 119/56
            
         
      Acțiune introdusă la 23 ianuarie 2022 – Swords/Comisia și ECDC
      (Cauza T-55/22)
      (2022/C 119/79)
      Limba de procedură: engleza
      
         Părțile
      
      
         Reclamant: Patrick Swords (Dublin, Irlanda) (reprezentant: G. M. Byrne, Barrister at law)
      
         Pârâte: Comisia Europeană și Centrul European de Prevenire și Control al Bolilor
      
         Concluziile
      
      Reclamantul solicită Tribunalului:
      
                  —
               
               
                  anularea evaluării riscurilor a ECDC din 24 noiembrie 2021, a declarației ECDC din 24 noiembrie 2021, a evaluării amenințărilor a ECDC din 26 noiembrie 2021 și a evaluării riscurilor a ECDC din 15 decembrie 2021;
               
            
                  —
               
               
                  declararea comunicării Comisiei către Parlament, Consiliu, Comitetul Economic și Social European și Comitetul Regiunilor din 1 decembrie 2021, precum și a abordării coordonate a Comisiei și a Comitetului de securitate sanitară din 10 decembrie 2021 inaplicabile în temeiul articolului 277 TFUE;
               
            
                  —
               
               
                  obligarea pârâtelor la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv: reclamantul arată că ECDC a încălcat normele fundamentale de procedură, în special propriile reguli interne și codul său de conduită administrativă. Acesta susține că ECDC nu a luat în considerare metoda recunoscută în materie de evaluare a riscurilor, nu a respectat cerințele impuse, inclusiv pe cele privind excelența și independența științifice și și-a încălcat obligațiile legale cu ocazia realizării și a publicării actelor atacate. Reclamantul afirmă de asemenea că rapoartele de evaluare a riscurilor în litigiu sunt extrem de înșelătoare și de alarmiste și că efectele lor erau previzibile pentru ECDC și inevitabile ca urmare a încrederii acordate acestor rapoarte atât de către instituțiile Uniunii, cât și de statele membre.
               
            
                  2.
               
               
                  Al doilea motiv: reclamantul susține că ECDC a încălcat tratatele Uniunii, a nerespectat statul de drept și i-a încălcat drepturilor fundamentale prin faptul că nu a respectat drepturile și obligațiile care îi revin în temeiul tratatelor Uniunii cu ocazia realizării și a publicării actelor atacate.
               
            
                  3.
               
               
                  Al treilea motiv: reclamantul arată că, prin realizarea și publicarea actelor atacate, ECDC a încălcat principiile generale ale dreptului Uniunii, în special principiile proporționalității, securității juridice și încrederii legitime, precum și drepturile fundamentale ale reclamantului.
               
            
                  4.
               
               
                  Al patrulea motiv: reclamantul afirmă că ECDC a săvârșit un abuz de putere.
               
            
                  5.
               
               
                  Reclamantul invocă de asemenea o excepție de inaplicabilitate, în temeiul articolului 277 TFUE, care vizează comunicarea Comisiei către Parlament, către Consiliu, către Comitetul Economic și Social European și către Comitetul Regiunilor din 1 decembrie 2021, precum și abordarea coordonată a Comisiei și a Comitetului de securitate sanitară din 10 decembrie 2021. Reclamantul susține că, întrucât actele menționate anterior au fost formulate și publicate pe baza evaluării riscurilor ECDC în litigiu, acestea au devenit nelegale.